**Et dukkehjem – Sidste scene**

HELMER. Du er syg, Nora; du har feber; jeg tror næsten, du er fra forstanden.

NORA. Jeg har aldrig følt mig så klar og sikker som i nat.

HELMER. Og klar og sikker forlader du din mand og dine børn?

NORA. Ja, det gør jeg.

HELMER. Så er kun én forklaring mulig.

NORA. Hvilken?

HELMER. Du elsker mig ikke mere.

NORA. Nej, det er lige præcis, hvad det drejer sig om.

HELMER. Nora! - Og det siger du!

NORA. Å, det gør mig så ondt, Torvald; for du har altid været så sød imod mig. Men jeg kan ikke gøre for det. Jeg elsker dig ikke mere.

HELMER (med tilkæmpet fatning). Er dette også en klar og sikker overbevisning?

NORA. Ja, fuldkommen klar og sikker. Det er derfor, jeg ikke vil være her længere.

HELMER. Og vil du også kunne forklare mig, hvordan jeg har mistet din kærlighed?

NORA. Ja, det kan jeg godt. Det var i aften, da det vidunderlige ikke kom; for da så jeg, at du ikke var den mand, jeg havde forestillet mig.

HELMER. Forklar dig nærmere; jeg forstår dig ikke.

NORA. Jeg har ventet så tålmodigt nu i otte år; for Herregud, jeg indså nok, at det vidunderlige ikke kommer sådan til hverdag. og da var jeg så urokkelig sikker på: nu kommer det vidunderlige. Da Krogstads brev lå derude, - faldt det mig aldrig ind, at du ville ville bøje dig for Krogstads krav. Jeg var så urokkelig sikker på, at du ville sige til ham: Lad sagen blive bekendt for hele verden. Og når det var sket -

HELMER. Ja, hvad så? Når jeg havde udstillet min egen hustru til skam og skændsel -!

NORA. Når det var sket, da tænkte jeg så urokkelig sikkert, at du ville træde frem og tage alt på dig og sige: Jeg er den skyldige! Det er er mig der har forfalsket underskriften!

HELMER. Nora -!

NORA. Du mener, at jeg aldrig ville have taget imod et sådant offer fra dig? Nej, det det ville jeg aldrig gøre. Men at du tilbød at ofre din ære Det var det vidunderlige, jeg gik og håbede på.

HELMER. Jeg skulle gerne arbejde nætter og dage for dig, Nora, - bære sorg og savn for din skyld. Men der er ingen, der ofrer sin ære for den, man elsker.

NORA. Det har Hundrede tusinde kvinder gjort!

HELMER. Å, du tænker både og taler som et uforstandigt barn.

NORA. Måske har du ret. Men du hverken tænker eller taler som den mand, jeg vil kunne leve med.